**Izziņa par atzinumos sniegtajiem iebildumiem**

Ministru kabineta rīkojuma projekts

**„ Par valsts nekustamo īpašumu pārdošanu”**

**VSS-390**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **06.06.2019.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Zemkopības ministrija, Latvijas Pašvaldību savienība |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1 | 2 | 3 | 4 | 5 |
| 1. | 1. Saskaņā ar Publiskas personas mantas atsavināšanas likuma 4. panta pirmo, otro daļu, ceturtās daļas 7.punktu, 5. panta pirmo daļu atļaut valsts akciju sabiedrībai „Valsts nekustamie īpašumi” pārdot izsolē šādus valsts nekustamos īpašumus, kas ierakstīti zemesgrāmatā uz valsts vārda Finanšu ministrijas personā:
	1. ½ domājamo daļu no nekustamā īpašuma (nekustamā īpašuma kadastra Nr.01001180119) - zemes vienības 0,0690 ha platībā (zemes vienības kadastra apzīmējums 01001180119) Pildas ielā 17A, Rīgā, ievērojot Publiskas personas mantas atsavināšanas likuma 14. panta nosacījumus;
	2. nekustamo īpašumu “Jaunpodnieki” (nekustamā īpašuma kadastra Nr. 50680050149) – zemes vienību 7,6400 ha platībā (zemes vienības kadastra apzīmējums 50680050205) Litenes pagastā, Gulbenes novadā.
 | **Tieslietu ministrija**Projekta 1.2. apakšpunkts paredz saskaņā ar Publiskas personas mantas atsavināšanas likuma 4. panta ceturtās daļas 7. punktu atsavināt nekustamo īpašumu "Jaunpodnieki" (nekustamā īpašuma kadastra numurs 50680050149). Paskaidrojam, ka atbilstoši Publiskas personas mantas atsavināšanas likuma 4. panta ceturtās daļas 7. punktam publiskas personas nekustamā īpašuma atsavināšanu var ierosināt kopīpašnieks, ja viņš vēlas izbeigt kopīpašuma attiecības ar publisku personu. No projektam pievienotajiem paskaidrojošajiem dokumentiem secināms, ka minētā nekustamā īpašuma vienīgais īpašnieks ir valsts Finanšu ministrijas personā. Ņemot vērā minēto, lūdzam projektā precizēt tā 1.2. apakšpunktā minētā valsts nekustamā īpašuma atsavināšanas tiesisko pamatu. | **Iebildums ņemts vērā** | 1. Saskaņā ar Publiskas personas mantas atsavināšanas likuma 4. panta pirmo daļu, ceturtās daļas 7.punktu, 5. panta pirmo daļu atļaut valsts akciju sabiedrībai „Valsts nekustamie īpašumi” pārdot izsolē, ievērojot Publiskas personas mantas atsavināšanas likuma 14. panta nosacījumus, 1/2 domājamo daļu no nekustamā īpašuma (nekustamā īpašuma kadastra Nr.01001180119) - zemes vienības 0,0690 ha platībā (zemes vienības kadastra apzīmējums 01001180119) Pildas ielā 17A, Rīgā, kas ierakstīts zemesgrāmatā uz valsts vārda Finanšu ministrijas persona.
2. Saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo daļu atļaut valsts akciju sabiedrībai „Valsts nekustamie īpašumi” pārdot izsolē nekustamo īpašumu “Jaunpodnieki” (nekustamā īpašuma kadastra Nr. 50680050149) – zemes vienību 7,6400 ha platībā (zemes vienības kadastra apzīmējums 50680050205) Litenes pagastā, Gulbenes novadā, kas ierakstīts zemesgrāmatā uz valsts vārda Finanšu ministrijas personā.
 |
| 2. |  | **Tieslietu ministrija**No projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā ietvertās informācijas un projektam pievienotajiem paskaidrojošajiem dokumentiem secināms, ka projekta 1.2. apakšpunktā minētais valsts nekustamais īpašums ir iznomāts privātpersonai un ka attiecīgais nomas līgums zaudēs spēku līdz ar projekta 1.2. apakšpunktā minētā valsts nekustamā īpašuma atsavināšanu. Vēršam uzmanību, ka saskaņā ar projektam pievienotā 2019. gada 8. marta zemes nomas līguma Nr. IEN/2019/634 4.1. apakšpunktu, nomniekam bija pienākums līgumā noteiktajā termiņā iemaksāt valsts akciju sabiedrībai "Valsts nekustamie īpašumi" kā iznomātāja norēķinu kontā drošības naudu. Ņemot vērā minēto, tiesiskās skaidrības nodrošināšanai lūdzam anotācijā sniegt informāciju, vai šāda drošības nauda ir iemaksāta un vai, beidzoties zemes nomas attiecībām, tiks atmaksāta nomniekam saskaņā ar zemes nomas līguma 4.6. apakšpunktā noteikto kārtību. | **Iebildums ņemts vērā**Saskaņā ar projektam pievienotā 2019. gada 8. marta zemes nomas līguma Nr. IEN/2019/634 4.1. apakšpunktu, nomnieks līgumā noteiktajā termiņā iemaksājis VNĪ norēķinu kontā drošības naudu. | Precizēts un papildināts anotācijas I sadaļas 2. punkts šādā redakcijā: “2019.gada 8.martā starp VNĪ un privātpersonu noslēgts Neapbūvēta zemesgabala “Jaunpodnieki”, Litenes pagastā, Gulbenes novadā (kadastra Nr.50680050149) nomas līgums Nr. IEN/2019/634 ar tā darbības termiņu līdz zemesgabala atsavināšanai, bet ne ilgāk kā līdz 31.12.2020.. Nekustamā īpašuma atsavināšanas brīdī rīcību ar nomnieka iemaksāto drošības naudu, atkarībā no faktiskajiem apstākļiem, regulēs noslēgtā nomas līguma Nr. IEN/2019/634 4.nodaļa.” |
|  |  |
| 3. |  | **Zemkopības ministrijas**izteiktais priekšlikumsMeža likuma 1.panta pirmās daļas 34.punkts nosaka, ka mežs ir ekosistēma visās tās attīstības stadijās, kur galvenais organiskās masas ražotājs ir koki, kuru augstums konkrētajā vietā var sasniegt vismaz piecus metrus un kuru pašreizējā vai potenciālā vainaga projekcija ir vismaz 20 procentu no mežaudzes aizņemtās platības, savukārt 29.punkts - ka meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam pieguļošie purvi. No Meža likuma 44.panta pirmās daļas izriet, ka valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši Civillikuma 416.pantam atzīta par bezmantinieku mantu.No Meža likuma 3.panta pirmās daļas 2.punkta un pārejas noteikumu 22.punkta izriet, ka kopš 2015.gada 1.janvāra par Meža likuma tiesiskā regulējuma objektu uzskatāma arī jebkuras zemes lietošanas kategorijas zeme 0,5 hektāru un lielākā platībā, uz kuras ir izveidojusies mežaudze ar koku vidējo augstumu vismaz pieci metri un kur mežaudzes šķērslaukums ir vienāds ar vai lielāks par mežaudzes minimālo šķērslaukumu.No lietai pievienotiem tiesiskumu apliecinošiem dokumentiem un publiski pieejamās telpiskās informācijas nevar izsecināt, vai atsavināmie nekustamie īpašumi ir uzskatāmi par valsts meža zemi Meža likuma 44.panta pirmās daļas izpratnē. Tādēļ, lai novērstu pārpratumus, lūdzam papildināt MK rīkojuma projekta anotāciju ar informāciju par nekustamajiem īpašumiem– nekustamā īpašuma Pildas ielā 17A, Rīgā (nekustamā īpašuma kadastra Nr.01001180119) zemes vienību 0,0690 ha platībā (zemes vienības kadastra apzīmējums 010011180119) un nekustamā īpašuma “Jaunpodnieki” Litenes pagastā, Gulbenes novadā (nekustamā īpašuma kadastra Nr. 50680050149) zemes vienību 7,6400 ha platībā (zemes vienības kadastra apzīmējums 50680050205),skaidrojot, vai šie nekustamie ir Meža likuma objekti atbilstoši Meža likuma 3.panta pirmās daļas 2.punktam un attiecīgi – vai šie nekustamie īpašumi uzskatāmi par valsts Meža zemi Meža likuma 44.panta pirmās daļas izpratnē. | **Priekšlikums** **izvērtēts**Izstrādātais rīkojuma projekts paredz atļaut valsts akciju sabiedrībai „Valsts nekustamie īpašumi” (turpmāk – VNĪ) pārdot izsolē **½ domājamo daļu no** **nekustamā īpašuma** (nekustamā īpašuma kadastra Nr.01001180119) - zemes vienības 0,0690 ha platībā (zemes vienības kadastra apzīmējums 01001180119), lietošanas mērķis: 0601 – individuālo dzīvojamo māju apbūve, **Pildas ielā 17A, Rīgā**, ievērojot pirmpirkuma tiesīgās personas tiesības.Atbilstoši Nekustamā īpašuma valsts kadastra informācijas sistēmas teksta un grafiskajiem datiem, kā arī veicot minētā nekustamā īpašuma atkārtotu apsekošanu dabā, konstatēts, ka nekustamā īpašuma teritorijā aug viena ābele un bērzs, kurš atrodas robežā ar nekustamo īpašumu Piedrujas ielā 12, Rīgā. Attiecībā uz nekustamo īpašumu “Jaunpodnieki” (nekustamā īpašuma kadastra Nr. 50680050149) – zemes vienību 7,6400 ha platībā (zemes vienības kadastra apzīmējums 50680050205) Litenes pagastā, Gulbenes novadā norādāms, ka atbilstoši 2018.gada 25. septembrī izstrādātajam situācijas plānam – zemes vienībai ar kadastra apzīmējumu: 50680050205 konstatēti krūmāji 0,78 ha platībā, mežs konkrētajā nekustamajā īpašumā nav konstatēts. |  |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Sigita Janvāre

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” valdes locekle |
| (amats) |
|  |
| (tālruņa un faksa numurs) |
| Sigita.Janvare@vni.lv |
| (e-pasta adrese) |

Arta Tupiņa

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: arta.tupina@vni.lv; [www.vni.lv](http://www.vni.lv)